আলিয়া ভাট নিশ্চিত করেন যে ২০১৯ সালের ১৪ই ফেব্রুয়ারি "গলি বয়" মুক্তি পাবে। ২০১৯ সালের ১লা জানুয়ারি চলচ্চিত্রটির প্রথম দর্শন দাপ্তরিক পোস্টার প্রকাশিত হয় এবং পুনরায় নিশ্চিত করা হয় যে এটি ২০১৯ সালের ১৪ই ফেব্রুয়ারি মুক্তি পাবে। ২০১৯ সালের ২রা জানুয়ারি প্রধান অভিনয়শিল্পী-সম্বলিত আরও দুটি প্রেক্ষাগৃহে ব্যবহার উপযোগী পোস্টার প্রকাশিত হয়। ২০১৯ সালের ৪ঠা জানুয়ারি একটি ছোট টিজারের মধ্য দিয়ে ট্রেইলার প্রকাশের ঘোষণা দেওয়া হয়। টিজারটিতে রণবীর সিংকে র‍্যাপ করতে দেখা যায়। ২০১৯ সালের ৯ই জানুয়ারি চলচ্চিত্রটির দাপ্তরিক ট্রেইলার প্রকাশিত হয়। চলচ্চিত্রটি ৬৯তম বার্লিন আন্তর্জাতিক চলচ্চিত্র উৎসবের বার্লিনালে বিশেষ বিভাগের জন্য নির্বাচিত হয় এবং ২০১৯ সালের ৯ই ফেব্রুয়ারি এই উৎসবে চলচ্চিত্রটির উদ্বোধনী প্রদর্শনী হয়। চলচ্চিত্রটি ২০১৯ সালের ১৪ই ফেব্রুয়ারি ভারতে ৩,৩৪০টি পর্দায় এবং দেশের বাইরে ৭৫১টি পর্দাসহ বিশ্বব্যাপী ৪,১০১টি পর্দায় মুক্তি দেওয়া হয়।

বক্স অফিস
প্রচারণা ও মুক্তি
সমালোচনামূলক প্রতিক্রিয়া
নির্মাণ